09.11.2023.

**Izdejots septiņpadsmitais Jaunrades deju konkurss “Mēs un deja”**

Jaunrades deju konkurss “Mēs un deja” jau septiņpadsmito reizi pulcina Latvijas horeogrāfus, kuri veido dejas tieši bērnu un skolu jaunatnes deju kolektīviem.

Šā gada konkursam tika pieteiktas astoņas dejas, kuras veidotas, balstoties latviešu tautas deju, rotaļu un rotaļdeju pūrā. Savukārt 39 dejas tika piedāvātas konkursa otrajai daļai – latviešu skatuviskās dejas, kuras veidotas, izmantojot folkloras horeogrāfisko un muzikālo materiālu vai tā elementus.

Savas jaunrades dejas pieteica 25 horeogrāfi – Sandra Bārtniece, Alise Daugava, Ilze Voiska, Svetlana Ļitvinova, Sarmīte Eņģele, Rūta Cīrule, Ilmārs Dreļs, Sanita Misika, Ineta Vecrinka, Krišjānis Bite, Zane Musikante, Viesturs Juris Lammass, Madlēna Bratkus, Lilija Lipora, Keita Straume, Alise Līna Daugaviete, Laura Pavilone, Līga Indriksone, Sarmīte Stapule, Dagmāra Bārbale, Lelde Krēsliņa, Santa Pastore, Guna Trukšāne, Laura Šumska un Kaspars Brauns.

Konkursa vērtēšanas komisjas darbu vadīja Rita Spalva - horeogrāfe, Latvijas Vispārējo latviešu Dziesmu un Deju svētku un Latvijas Skolu jaunatnes dziesmu un deju svētku Goda virsvadītāja. Komisijas sastāvā - Jānis Purviņš, horeogrāfs, Latvijas Vispārējo latviešu Dziesmu un Deju svētku un Latvijas Skolu jaunatnes dziesmu un deju svētku virsvadītājs, Tautas deju ansambļa “Līgo” mākslinieciskais vadītājs un Edīte Ābeltiņa – horeogrāfe, deju grupas “Buras” mākslinieciskā vadītāja.

Šā gada konkursā tika atzīmētas un godalgotas sekojošas dejas:

|  |  |  |  |
| --- | --- | --- | --- |
| I daļa - Tautas deju, rotaļu, rotaļdeju apdares | | | |
| Lāci, lāci | Gunas Trukšānes horeogrāfija, tautas mūzika kapelas "Karikste" apdarē | 1.-2. klase | I vieta |
| Rozā polka | Gunas Trukšānes horeogrāfija, tautas mūzika kapelas "Karikste" apdarē | 5.-6. klase | II vieta |
| Mazais krakovjaciņš | Gunas Trukšānes horeogrāfija, tautas mūzika kapelas "Karikste" apdarē | 7.-9. klase | II vieta |
| Trīsrociņš | Gunas Trukšānes horeogrāfija, tautas mūzika folkloras kopas "Dandari" un Ulda Cīruļa apdarē | 3.-4. klase | III vieta |
| II daļa – Latviešu skatuviskās dejas, kuras veidotas,  izmantojot folkloras horeogrāfisko un muzikālo materiālu vai tā elementus | | | |
| Div’ moz eži | Santas Pastores horeogrāfija, grupas “Rupuči” mūzika | Pirmsskola | I vieta |
| Bardaciņa polka | Sanitas Misikas horeogrāfija, Kristapa Krievkalna mūzika, Gintas Krievkalnes vārdi | 1.-2. klase un 10.-12.klase | II vieta |
| Krystamote | Ilmāra Dreļa horeogrāfija, Eināra Lipska tautas mūzikas apdare | 1.-2. klase un 10.-12. klase | III vieta |
| Sasasitu plaukstiņām | Līgas Indriksones horeogrāfija, Ineses Kozuliņas mūzika apvienības “Rāmi riti” aranžējumā | 3.-4. klase | I vieta |
| Maģa, maģa ābelēna | Dagmāras Bārbales horeogrāfija, tradicionālās dziedāšanas grupas “Saucējas” mūzika | 3.-4. klase | II vieta |
| Zvirbuļi | Krišjāņa Bites horeogrāfija, Raimonda Paula mūzika, Guntara Rača vārdi | 3.-4. klase | III vieta |
| Ripo, ripo, saulīt’ | Kaspara Brauna un Dagmāras Bārbales horeogrāfija, Aigara Ikšeļa un Elitas Tilčikas mūzika | 3.-4. klase | III vieta |
| Puķīt’ rāvu, kronīt’ pinu | Kaspara Brauna horeogrāfija, Raimonda Paula  mūzika | 5.-6. klase | I vieta |
| Arājiņš | Lauras Šumskas horeogrāfija, grupas “Tautumeitas” mūzika | 5.-6. klase | II vieta |
| Meitēns un vilcēns | Viestura Jura Lammasa horeogrāfija, Andra Sējāna mūzika, Ingas Cipes vārdi | 5.-6. klase | II vieta |
| Runča deja | Madlēnas Bratkus horeogrāfija, folkloras kopas “Tarkšķi” mūzika | 7.-9. klase | I vieta |
| Miegs man nāca | Lilijas Liporas horeogrāfija, Gata Gaujenieka mūzika | 7.-9. klase | I vieta |
| Kā sapnī | Sandras Bārtnieces horeogrāfija, Ērika Upenieka mūzika | 7.-9. klase | II vieta |
| Lokoties(i), grozoties(i) | Rūtas Cīrules horeogrāfija, jauniešu folkloras kopas “Kokle” mūzika | 7.-9. klase | II vieta |
| Ar brālīti godos gāju | Gunas Trukšānes horeogrāfija, tautas mūzika Ilgas Reiznieces un Egona Kronberga apdarē | 7.-9. klase | III vieta |
| Pērkona pinums | Lauras Pavilones horeogrāfija, Katrīnas Dimantas un Laimas Dimantas mūzika | 10.-12. klase | I vieta |
| Vanadziņi | Gunas Trukšānes horeogrāfija, Edgara Kārkla mūzika | 10.-12. klase | I vieta |
| Mouseņa | Kaspara Brauna horeogrāfija, grupas “Tautumeitas” mūzika | 10.-12. klase | I vieta |
| Saulainā(i) dieniņā(i) | Keitas Straumes horeogrāfija, Katrīnas Dimantas mūzika | 10.-12. klase | II vieta |
| Pļavas meitas | Leldes Krēsliņas horeogrāfija, Solveigas Kaļvas mūzika | 10.-12. klase | III vieta |
| Švilpastīte | Alises Līnas Daugavietes horeogrāfija, grupas “Kokle” mūzika | 10.-12. klase | III vieta |
| Kurzemes dzīres | Kaspara Brauna horeogrāfija, grupas “Zeme” mūzika | 10.-12. klase | III vieta |

Godalgotās horeogrāfijas tiks iekļautas jaunrades deju krājumā 2024. gadā, kas būs papildinājums Latvijas deju kolektīvu repertuāram.

Paldies visiem deju kolektīviem par radošo darbu, atzīstamu māksliniecisko sniegumu un augstu skatuves kultūru, kas tika demonstrēta konkursā. Konkursā horegrāfu radošās idejas izdejoja Tautas deju ansamblis “Dzintariņš”, deju skola “Dzirnas”, deju kolektīvi “Līgo”, “Mazais Ritenītis”, “Rits”, Vainags”, “Auseklītis”, “Skabardzēni”, “Tūdaliņš”, “Kadiķītis” (Rīga), “Vēja zirdziņš”, “Mazie Jundari”, “Jundari”, “Ieviņa” (Jelgava), “Vizbulīte” (Sigulda), “Randiņš” (Cēsis), “Kauguriņš” (Jūrmala), “Spolītes” (Ikšķile), “Pienenīte” (Jaunolaine), “Dundiņa”, “Māllēpīte” (Mālpils), “Atspole” (Madona), “Žeperi”, “Atvasītes” (Ludza) un “Nexilis” (Rēzekne) – kopā gandrīz 900 dejotāju.

Konkursa atbalstītājs “Orkla Latvija” sveica visus dejotājus ar konfektēm “Laima”.